**Eiropas Savienības kohēzijas politikas programmas 2021.–2027.gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā”**

**1.1.1.3. pasākuma “Praktiskas ievirzes pētījumi” (turpmāk – pasākums)**

**projektu iesniegumu pirmās atlases kārtas nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 25. jūnija noteikumi Nr. 407 “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.3. pasākuma “Praktiskas ievirzes pētījumi” īstenošanas noteikumi” (turpmāk – SAM MK noteikumi) |
| Finanšu nosacījumi | Pirmajā projektu iesniegumu atlases kārtā plānotais un pieejamais kopējais attiecināmais publiskais finansējums ir ne vairāk kā 35 000 000 *euro*, ko veido ERAF finansējums ne vairāk kā 30 770 000 *euro* un valsts budžeta līdzfinansējums ne vairāk kā 4 230 000 *euro*, tai skaitā:* ar saimniecisku darbību nesaistītiem projektiem pieejamā kopējā attiecināmā publiskā finansējuma apmērs ir ne vairāk kā 28 200 000 *euro*, ko veido ERAF finansējums ne vairāk kā 23 970 000 *euro* un valsts budžeta finansējums ne vairāk kā 4 230 000 *euro* (maksimālā publiskā finansējuma intensitāte ir 91,4 %, ko veido valsts budžeta atbalsta intensitāte 13,7 % un ERAF atbalsta intensitāte 77,7 %);
* ar saimniecisku darbību saistītiem projektiem pieejamā kopējā attiecināmā publiskā finansējuma apmērs ir ne mazāk kā 6 800 000 *euro*, ko veido ERAF finansējums.

Maksimālais attiecināmais ERAF finansējuma apmērs nepārsniedz 85 % no projektam plānotā kopējā attiecināmā finansējuma.Kopējais publiskais finansējums nepārsniedz 20 % fundamentālajiem pētījumiem un 20 % eksperimentālajai izstrādnei no projekta kopējām attiecināmajām izmaksām.Projekta iesniegumā viena projekta maksimālais publiskā finansējuma apmērs ir 600 000 *euro*, minimālais finansējuma apmērs ir 30 000 *euro*.Ar saimniecisko darbību saistītam projektam publiskā finansējuma intensitāte pētniecībai ir: 1) tehniski ekonomiskās priekšizpētes un rūpniecisko pētījumu veikšanai:* 70 % projekta iesniedzējam un labuma guvējam, kas atbilst sīkā (mikro) vai mazā saimnieciskā darbības veicēja definīcijai;
* 60 % projekta iesniedzējam un labuma guvējam, kas atbilst vidējā saimnieciskā darbības veicēja definīcijai;
* 50 % projekta iesniedzējam un labuma guvējam, kas atbilst lielā saimnieciskā darbības veicēja definīcijai;

2) publiskā finansējuma intensitāti tehniski ekonomiskās priekšizpētes un rūpniecisko pētījumu veikšanai var palielināt par 15 % no projekta kopējām attiecināmajām izmaksām, nepārsniedzot 80 % no projekta kopējām attiecināmajām izmaksām, ja ir izpildīts vismaz viens no Komisijas Regulas Nr. 651/2014 25. panta 6. punkta "b" apakšpunkta nosacījumiem par efektīvu sadarbību;3) eksperimentālās izstrādes veikšanai:* 45 % projekta iesniedzējam un labuma guvējam, kas atbilst sīkā (mikro) vai mazā saimnieciskā darbības veicēja definīcijai;
* 35 % projekta iesniedzējam un labuma guvējam, kas atbilst vidējā saimnieciskās darbības veicēja definīcijai;
* 25 % projekta iesniedzējam un labuma guvējam, kas atbilst lielā saimnieciskā darbības veicēja definīcijai;

4) inovācijas atbalsta darbībām – tehnoloģiju tiesību (nemateriālo aktīvu), kas radušās projekta ietvaros veiktās pētniecības rezultātā, iegūšanai, apstiprināšanai un aizstāvēšanai – 50 %.Ar saimniecisku darbību nesaistīta projekta gadījumā publiskā finansējuma intensitāte ir 91,4 %, ko veido valsts budžeta  un ERAF finansējums. Atlikušos 8,6 % līdzfinansējuma nodrošina no finansējuma saņēmējs no savā rīcībā esošiem līdzekļiem, tostarp iespējami ieguldījumi natūrā ne vairāk kā 5% apmērā.Pasākuma pirmās kārtas ietvaros projekta iesniedzējam atbalsts tiek sniegts granta veidā.Projekta iesniedzēja izmaksas attiecināmas:* SAM MK noteikumos 32.1 apakšpunktā norādītajai darbībai – no atlases izsludināšanas brīža, ja īsteno ar saimniecisku darbību nesaistītu projektu;
* SAM MK noteikumos 32.1. apakšpunktā norādītajai darbībai, ja īsteno ar saimniecisku darbību saistītu projektu un 32.2., 32.3., 32.4. apakšpunktos norādītajām darbībām - no brīža, kad projekta iesniedzējs iesniedzis projekta iesniegumu Kohēzijas politikas fondu vadības informācijas sistēmā (turpmāk – Projektu portālā).
 |
| Komercdarbības atbalsta veidi | Eiropas Komisijas 2014. gada 17. jūnija regulas (ES) Nr. [651/2014](https://eur-lex.europa.eu/legal-content/LV/TXT/?uri=CELEX%3A32014R0651), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 25. un 28. pants |
| Projektu iesniegumu atlases īstenošanas veids | Atklāta projektu iesniegumu atlase |
| Projekta iesnieguma iesniegšanas termiņš | No 2024. gada 6. septembra | līdz 2024. gada 20. novembrim |

1. Prasības projekta iesniedzējam un sadarbības partnerim
2. Projekta iesniedzējs var būt zinātniskā institūcija vai Latvijas Republikas Komercreģistrā reģistrēts saimnieciskās darbības veicējs. Zinātniskā institūcija, kas atbilst pētniecības organizācijas definīcijai, var iesniegt ar saimniecisko darbību nesaistītu projektu iesniegumu. Atbilstība pētniecības organizācijas definīcijai tiek pārbaudīta saskaņā ar Izglītības un zinātnes ministrijas apstiprināto metodiku “[Metodika atbilstības pētniecības un zināšanu izplatīšanas organizācijas noteikšanai](https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam)”. Zinātniskā institūcija un saimnieciskās darbības veicējs var iesniegt ar saimniecisko darbību saistītu projektu iesniegumu.
3. Sadarbības partneris var būt zinātniskā institūcija vai saimnieciskās darbības veicējs, kura saimnieciskā darbība ir reģistrēta Latvijā vai ārvalstīs.
4. Atbalstāmās darbības un izmaksas
5. SAM pasākuma ietvaros ir atbalstāmas darbības, kas noteiktas SAM MK noteikumu 32. punktā.
6. Projekta iesniegumā plāno izmaksas atbilstoši SAM MK noteikumu 33., 34., 35., 36. punktiem, ievērojot to attiecināmības nosacījumus.
7. Projektu īsteno 36 mēnešu laikā no projekta uzsākšanas datuma, bet ne ilgāk kā līdz 2029. gada 30. septembrim.
8. Ar saimniecisku darbību nesaistītam projektam SAM MK noteikumu [33.2. apakšpunktā](https://likumi.lv/ta/id/353061#p33.2) minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 25 % apmērā no [34. punktā](https://likumi.lv/ta/id/353061#p34) minēto tiešo attiecināmo izmaksu kopsummas saskaņā ar 35. punktu.
9. Izmaksu plānošanā jāņem vērā:
	1. 2023. gada 25. septembra vadlīnijas Nr. 1.2.  “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” (pieejamas: [*https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda*](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda)*);*
	2. 2023. gada 25. septembra vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros” (pieejamas: [*https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros*](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros));
	3. normatīvie akti par kārtību, kādā atlīdzināmi ar komandējumiem un darbinieku darba braucieniem saistītie izdevumi.
10. Projektu iesniegumu noformēšanas un iesniegšanas kārtība
11. Projekta iesniegumu iesniedz Projektu portālā <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
12. Projektu portālā aizpilda projekta iesnieguma datu laukus un pievieno šādus dokumentus:
	1. visiem projekta iesniegumiem:
		1. projekta iesniegumu - angļu valodā (*atbilstoši atlases nolikuma 3. pielikumā pievienotajai formai*);
		2. projekta budžeta kopsavilkumu *Excel* darbgrāmatas formātā - latviešu un angļu valodā (*atbilstoši atlases nolikuma 4. pielikumā pievienotajai formai*);
		3. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu atšifrējumu un apmēru pamatojoši dokumenti latviešu un angļu valodā, t.sk., iepērkamā aprīkojuma saraksts un aprīkojuma iegādes izmaksu aprēķina atšifrējums (ja attiecināms), norādīto uzņēmuma līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u.tml.) - latviešu un angļu valodā;
		4. katra projekta īstenošanā iesaistītā vadošā pētnieka vai personas, kas veic vadošā pētnieka pienākumus saimnieciskās darbības veicēja institūcijā, dzīves gaitas aprakstu (*Curriculum vitae*) - latviešu un angļu valodā (*atbilstoši atlases nolikuma 5. pielikumā pievienotajam paraugam*);
	2. sadarbības līgumu vai nodomu protokolu, kurā iekļauta informācija atbilstoši SAM MK noteikumu 30.5. punktam - latviešu valodā (*attiecināms, ja plānots īstenot sadarbības projektu)*;
	3. sadarbības partnera apliecinājumu par neatbilstību grūtībās nonākuša uzņēmuma statusam - latviešu valodā (*atbilstoši atlases nolikuma 8. pielikumam; attiecināms, ja plānots īstenot ar saimniecisku darbību saistītu sadarbības projektu*; *attiecināms, ja pretendē uz valsts atbalstu*);
	4. sadarbības partnera apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā latviešu valodā (*atbilstoši atlases nolikuma 9. pielikumam; attiecināms, ja plānots īstenot sadarbības projektu un sadarbības partneris ir publiska persona);*
	5. projekta iesniedzēja un sadarbības partnera deklarāciju par komercsabiedrības atbilstību mazajai (sīkajai) vai vidējai komercsabiedrībai”[[1]](#footnote-2) - latviešu valodā *(attiecināms, ja plānots ar saimniecisko darbību saistīts projekts attiecināms, ja pretendē uz valsts atbalstu)*;
	6. vidējā darbinieku skaita (pilna darba laika ekvivalenta izteiksmē (PLE)) pēdējā noslēgtā pārskata gadā aprēķinu *MS Excel* datnes formātā – latviešu valodā *(attiecināms, ja plānots ar saimniecisko darbību saistīts projekts un ja deklarācijā par komercsabiedrības atbilstību mazajai (sīkajai) vai vidējai komercsabiedrībai dati norādīti kā PLE)*;
	7. citus dokumentus, kas apliecina deklarācijā par projekta iesniedzēja un sadarbības partnera atbilstību sīkā (mikro), mazā vai vidējā komersanta kategorijai, iekļautās informācijas atbilstību (ja attiecināms), piemēram, dalībnieku/ akcionāru līgums vai cits dokuments, kas apliecina dalībnieka tiesības īstenot dominējošu/ noteicošu ietekmi, kas nav publiskos resursos pieejama informācija par projekta iesniedzēju un tā saimnieciskās darbības organizāciju, bet varētu būt nepieciešama uzņēmumu statusa identificēšanai *(ja attiecināms) -* latviešu valodā;
	8. vidējās svērtās publiskā finansējuma intensitātes aprēķinu - latviešu valodā (*atbilstoši atlases nolikuma 7. pielikumā pievienotajai formai; attiecināms, ja plānots īstenot ar saimniecisku darbību saistītu projektu)*;
	9. apliecinājumu par atbilstību pētniecības un zināšanu izplatīšanas organizācijai un statusu apliecinošos dokumentus atbilstoši apliecinājumā norādītajam – latviešu valodā *(atbilstoši atlases nolikuma 6. pielikumā pievienotajai formai; attiecināms, ja projekta iesniedzējs vai sadarbības partneris ir pētniecības un zināšanu izplatīšanas organizācija-)*;
	10. ja plānots pasūtīt līgumpētījumu, pievieno līguma apliecinātu kopiju latviešu un angļu valodā *(atbilstoši SAM MK noteikumu 27.4. punktam);* līgumā jābūt iekļautam punktam par atliekošajiem nosacījumiem, t.i., par līguma spēkā stāšanos, tostarp darbību uzsākšanu, tikai pēc projekta apstiprināšanas;
	11. papildus informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā, t.sk. informāciju, kas varētu būt noderīga projekta iesnieguma kvalitātes vērtēšanai, kuru veiks Eiropas Komisijas vai līdzvērtīgā ārvalstu zinātnisko ekspertu datubāzē reģistrēti ārvalstu eksperti;
	12. lai pamatotu projekta sociālekonomisko ietekmi, projekta iesniegumam var pievienot tādas Latvijā reģistrētas biedrības atzinumu par pētījuma nozīmību tautsaimniecības nozares vai saimnieciskās darbības veicēja attīstībai (latviešu un angļu valodā), kura:
		* pārstāv saimnieciskās darbības veicējus no nozares, kurā var tikt izmantoti projekta ietvaros plānotā pētījuma rezultāti;
		* apvieno nozares saimnieciskās darbības veicējus, kuru kopējais apgrozījums pēdējā noslēgtajā pārskata gadā ir vismaz 150 000 000 euro;
		* ir reģistrēta Uzņēmumu reģistra Biedrību un nodibinājumu reģistrā vismaz piecus gadus.
13. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
14. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (projektu iesniegumu atlases nolikuma (turpmāk – nolikums) 1. pielikums)*.*
15. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā. Papildus atbilstoši SAM MK noteikumu 27.2. punktam pievieno projekta iesnieguma un pielikumu tulkojumu angļu valodā, kā arī Projektu portālā apliecina, ka projekta iesnieguma un tā pielikumu latviešu un angļu valodas versijas ir savstarpēji atbilstošas un saskaņotas.
16. Projekta iesniegumā summas norāda *euro* ar precizitāti līdz 2 cipariem aiz komata.
17. Viens projekta iesniedzējs var iesniegt vairākus gan ar saimniecisko darbību saistītus vai/un ar saimniecisko darbību nesaistītus projektus vienas projektu iesniegumu atlases kārtas ietvaros.
18. **Projekta iesniegumu iesniedz līdz projektu iesniegumu iesniegšanas beigu termiņam**.
19. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
20. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portālā automātiski sagatavots e-pasts par projekta iesnieguma iesniegšanu.
21. Projektu iesniegumu vērtēšanas kārtība
22. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2018/1046[[2]](#footnote-3) 61. pantā noteikto.
23. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
24. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
25. Vērtēšanas komisija pēc projektu iesniegumu iesniegšanas termiņa beigām sadala saņemtos projektu iesniegumus atbilstošās kopās (ar saimniecisku darbību saistīti projektu iesniegumi un ar saimniecisku darbību nesaistīti projektu iesniegumi), vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
26. Pirms šī nolikuma ‎21. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma ‎1. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
27. Katra projekta iesnieguma izvērtēšanai tiek veikta starptautiskā zinātniskā ekspertīze (turpmāk – ekspertīze), ko sadarbības iestāde nodrošina sadarbībā ar Latvijas Zinātnes padomi (turpmāk – LZP), ievērojot MK noteikumu 54., 55. un 56. punktā noteikto.
28. Ekspertīzes nodrošināšanai nepieciešamo SAM MK noteikumu un nolikuma 1. pielikumā “Projektu iesniegumu vērtēšanas kritēriji un to piemērošanas metodika” ietverto kvalitātes kritēriju Nr. 4.1., 4.2. un 4.3. un to piemērošanas skaidrojumu tulkojumu angļu valodā nodrošina Izglītības un zinātnes ministrija kā atbildīgā iestāde.
29. Ekspertīzes veikšanai nepieciešamo ekspertu atlasi un komunikāciju ar atlasītajiem ekspertiem veic LZP speciālisti, ievērojot SAM MK noteikumu 56. punkta nosacījumus un Latvijas Zinātnes padomes vadlīnijas un pamatprincipus zinātnisko ekspertu atlasei zinātnisko pētījumu projektu pieteikumu konkursiem[[4]](#footnote-5) (turpmāk – ekspertu atlases vadlīnijas).
30. Ekspertīzi veic ne mazāk kā divi Eiropas Komisijas vai līdzvērtīgā ārvalstu zinātnisko ekspertu datubāzē reģistrēti ārvalstu eksperti, kuri atbilst SAM MK noteikumu 55. punktā minētajām prasībām (turpmāk – eksperti). Viens eksperts var veikt vairāku projektu ekspertīzi.
31. Eksperts vērtējumu sniedz, vērtējot projekta iesnieguma atbilstību atlases nolikuma 1. pielikumā ietvertajiem kvalitātes kritērijiem Nr. 4.1., 4.2. un 4.3. un Projektu portālā aizpildot ekspertīzes veidlapu. Atzinuma sniegšanai izmanto nolikuma 2. pielikumā pievienoto kritēriju piemērošanas metodiku.
32. Ekspertīzes atzinumus sniedz divās kārtās, nodrošinot ekspertu neatkarīgus individuālos ekspertīzes atzinumus un ekspertu konsolidēto ekspertīzes atzinumu, kas balstīts uz individuālas ekspertīzes atzinumiem. Konsolidētajā vērtējumā norādītais punktu skaits nav mazāks par punktu skaitu, kas piešķirts zemākajā individuālajā vērtējumā, un nav lielāks par punktu skaitu, kas piešķirts augstākajā individuālajā vērtējumā.
33. Ja eksperti nespēj vienoties par ekspertu konsolidēto ekspertīzes atzinumu, tiek pieaicināts trešais eksperts. Atlasītajam trešajam ekspertam ir jāatbilst SAM MK noteikumu 55. punktā noteiktajām prasībām, un tā atlase tiek veikta, ievērojot ekspertu atlases vadlīnijās noteikto. Trešais eksperts vispirms neatkarīgi un neiepazīstoties ar iepriekšējiem vērtējumiem veic projekta ekspertīzi, sniedz savu individuālo ekspertīzes atzinumu un tikai pēc tam veido ekspertu konsolidēto ekspertīzes atzinumu. Trešā eksperta sagatavotais ekspertu konsolidētais ekspertīzes atzinums punktu/procentu apmērā nav augstāks par abu pārējo ekspertu augstāko vērtējumu punktu/procentu apmērā un nav zemāks par abu pārējo ekspertu zemāko vērtējumu punktu/procentu apmērā.
34. Vērtēšanas komisija vērtē eksperta atzinuma atbilstību SAM MK noteikumu un projekta iesniegumu atlasi regulējošo dokumentu nosacījumiem un nepieciešamības gadījumā lūdz LZP nodrošināt atkārtotu ekspertīzes atzinuma sniegšanu, ja ekspertīzes atzinumā eksperta vērtējumam nav sniegts pamatojums vai nav ievēroti SAM MK noteikumi vai projekta iesniegumu atlasi regulējošo dokumentu nosacījumi.
35. Projektu iesniegumu atbilstību projektu vērtēšanas kritērijiem vērtē, vispirms izvērtējot visus attiecīgajai projektu iesniegumu kopai piemērojamos neprecizējamos un izslēdzošos kvalitātes kritērijus, bet pēc tam vērtējot precizējamos kritērijus šādā secībā:
	1. ar saimniecisku darbību saistītu projektu iesniegumu gadījumā:
		1. vērtē projekta iesnieguma atbilstību vienotajiem izvēles kritērijiem Nr. 2.3. un 2.4. (vērtē visi balsstiesīgie komisijas locekļi). Ja projekta iesniegums saņem vērtējumu “Nē” kādā no minētajiem kritērijiem, tā vērtēšanu neturpina;
		2. projektu iesniegumus, kuri atbilst vienotajiem izvēles kritērijiem Nr. 2.3. un 2.4., vērtē atbilstoši kvalitātes kritērijiem Nr. 4.1., 4.2. un 4.3. (vērtē eksperti nolikuma ‎23. punktā minētās ekspertīzes ietvaros). Projektu iesniegumu, kuri nolikuma ‎28. vai ‎29. punktā noteiktajā ekspertu konsolidētajā atzinumā nesaņem minimālo punktu skaitu kādā no kvalitātes kritērijiem Nr. 4.1., 4.2. un 4.3., vērtēšanu neturpina;
		3. pārliecinās, vai visu projektu iesniegumu, kuri nolikuma ‎28. vai ‎29. punktā noteiktajā ekspertu konsolidētajā atzinumā saņēmuši vismaz minimālo punktu skaitu kvalitātes kritērijos Nr. 4.1., 4.2. un 4.3., atbalstīšanai ir pietiekams finansējums. Ja finansējums ir pietiekams, projektu iesniegumus, kuri nolikuma ‎28. vai ‎29. punktā noteiktajā ekspertu konsolidētajā atzinumā saņēmuši vismaz minimālo punktu skaitu kvalitātes kritērijos Nr. 4.1., 4.2. un 4.3., vērtē atbilstoši pārējiem vienotajiem, vienotajiem izvēles, specifiskajiem atbilstības un kvalitātes kritērijiem Nr. 4.4. un 4.5. (vērtē visi balsstiesīgie komisijas locekļi);
	2. ar saimniecisku darbību nesaistītu projektu iesniegumu gadījumā:
		1. projektu iesniegumus vērtē atbilstoši kvalitātes kritērijiem Nr. 4.1., 4.2. un 4.3. (vērtē eksperti nolikuma ‎23. punktā minētās ekspertīzes ietvaros). Projektu iesniegumu, kuri nolikuma ‎28. vai ‎29. punktā noteiktajā ekspertu konsolidētajā atzinumā nesaņem minimālo punktu skaitu kādā no kvalitātes kritērijiem Nr. 4.1., 4.2. un 4.3., vērtēšanu neturpina;
		2. pārliecinās, vai visu projektu iesniegumu, kuri nolikuma ‎28. vai ‎29. punktā noteiktajā ekspertu konsolidētajā atzinumā saņēmuši vismaz minimālo punktu skaitu kvalitātes kritērijos Nr. 4.1., 4.2. un 4.3., atbalstīšanai ir pietiekams finansējums. Ja finansējums ir pietiekams, projektu iesniegumus, kuri nolikuma ‎28. vai ‎29. punktā noteiktajā ekspertu konsolidētajā atzinumā saņēmuši vismaz minimālo punktu skaitu kvalitātes kritērijos Nr. 4.1., 4.2. un 4.3., vērtē atbilstoši pārējiem vienotajiem, vienotajiem izvēles, specifiskajiem atbilstības un kvalitātes kritērijiem Nr. 4.4. un 4.5. (vērtē visi balsstiesīgie komisijas locekļi).
36. Ja projektu iesniegumos pieprasītais finansējums ir lielāks nekā SAM pirmajā atlases kārtā pieejamais finansējums vai attiecīgai projektu iesniegumu kopai (ar saimniecisku darbību saistītu projektu iesniegumiem vai ar saimniecisku darbību nesaistītu projektu iesniegumiem) pieejamais finansējums, pēc projektu iesniegumu izvērtēšanas atbilstoši nolikuma ‎31.1.1., ‎31.1.2. un ‎31.2.1. apakšpunktos noteiktajam vērtēšanas komisija vērtēšanu turpina šādā kārtībā, lai projektu iesniegumus sarindotu prioritārā secībā attiecīgās projektu iesniegumu kopas ietvaros un noteiktu, kuru projektu īstenošanai finansējums ir pietiekams:
	1. projektu iesniegumus, kuri nolikuma ‎28. vai ‎29. punktā noteiktajā ekspertu konsolidētajā atzinumā saņēmuši vismaz minimālo punktu skaitu kvalitātes kritērijos Nr. 4.1., 4.2. un 4.3., vērtē atbilstoši kvalitātes kritērijiem Nr. 4.4. un 4.5. (vērtē visi balsstiesīgie komisijas locekļi);
	2. pēc visu kvalitātes kritēriju izvērtēšanas atbilstoši nolikuma ‎32.1. apakšpunktā noteiktajam, projektu iesniegumus sarindo prioritārā secībā atbilstošās projektu iesniegumu kopas ietvaros, ņemot vērā kvalitātes kritērijos piešķirto svērto punktu skaitu. Kopējais kvalitātes kritērijos piešķirto svērto punktu skaits tiek aprēķināts, izmantojot šādu formulu:

$K\_{k} = K\_{1} + 1,5×K\_{2} + K\_{3}+ K\_{4} + 0,1×K\_{5}$ , kur

Kk –kopējais svērtais projekta iesniegumam piešķirto punktu skaits,

K1 – punktu skaits kvalitātes kritērijā Nr. 4.1.,

K2 – punktu skaits kvalitātes kritērijā Nr. 4.2.,

K3 – punktu skaits kvalitātes kritērijā Nr. 4.3.,

K4 – punktu skaits kvalitātes kritērijā Nr. 4.4.,

K5 – punktu skaits kvalitātes kritērijā Nr. 4.5.;

* 1. ja vairākiem projektu iesniegumiem kopējais kvalitātes kritērijos piešķirto svērto punktu skaits ir vienāds, prioritāri atbalstāms projekta iesniegums, kurš kvalitātes kritērijā Nr. 4.1. ir saņēmis augstāku vērtējumu;
	2. ja vairāku projektu iesniegumu vērtējums kvalitātes kritērijā Nr. 4.1. ir vienāds, prioritāri atbalstāms projekta iesniegums, kura rezultāti tieši sekmē Latvijas inovācijas kapacitātes palielināšanos atbilstoši SAM MK noteikumu 25.1. apakšpunkta nosacījumiem šādā secībā:
		1. tehnoloģiju tiesību komercializācija;
		2. reģistrētas tehnoloģiju tiesības;
		3. oriģināli zinātniskie raksti, kas publicēti *Web of Science* vai *SCOPUS* datubāzēs iekļautos žurnālos vai konferenču rakstu krājumos;
	3. projektu iesniegumu, kuriem pēc nolikuma  ‎32.1. apakšpunktā noteiktās izvērtēšanas un ‎32.2., ‎32.3. un ‎32.4. apakšpunktā noteiktās sarindošanas potenciāli ir pieejams finansējums projekta īstenošanai, vērtēšanu turpina atbilstoši pārējiem vienotajiem, vienotajiem izvēles, specifiskajiem atbilstības kritērijiem (vērtē visi balsstiesīgie komisijas locekļi);
	4. projektu iesniegumu, kuriem pēc nolikuma  ‎32.1. apakšpunktā noteiktās izvērtēšanas un ‎32.2., ‎32.3. un ‎32.4. apakšpunktā noteiktās sarindošanas potenciāli nav pieejams finansējums projekta īstenošanai, vērtēšanu neturpina.
1. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
2. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un sniedz atzinumu, aizpildot projekta iesnieguma vērtēšanas veidlapu Projektu portālā.
3. Lēmuma pieņemšanas un paziņošanas kārtība
4. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
5. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
6. Pirms nolikuma ‎35.1. apakšpunktā noteiktā lēmuma pieņemšanas vai ‎41.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 4083 noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms ‎41.1. apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no nolikuma ‎34. punktā noteiktā vērtēšanas komisijas atzinuma.
7. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un sadarbības partneri, ja tāds projektā ir paredzēts, nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam, sadarbības partnerim, ja tāds projektā ir paredzēts, un ar tiem saistītajām Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM projektu iesniegumu atlases pirmās kārtas ietvaros ir pieejams finansējums projekta īstenošanai.
8. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
9. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	3. SAM projektu iesniegumu atlases pirmās kārtas ietvaros nav pieejams finansējums projekta īstenošanai;
	4. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
10. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
11. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
12. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu, kā arī noraidīšanu, ja noraidīšanas iemesls ir šī nolikuma ‎40.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma apstiprināšanu, apstiprināšanu ar nosacījumu vai noraidīšanu, ja finansējums pietiekams visu SAM projektu iesniegumu atlases pirmās kārtas projektu iesniegumu atbalstīšanai.
13. Sadarbības iestādei ir tiesības apstiprināt ar nosacījumu vai apstiprināt projekta iesniegumu, kurš atbilstoši nolikuma ‎32. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
14. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma ‎35. punktā noteiktie lēmumi un ‎41.1. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu par samazinātu finansējumu no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
15. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
16. Papildu informācija
17. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē *https://www.cfla.gov.lv/lv/1-1-1-3-k-1* norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
18. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
19. Atbildes uz iesūtītajiem jautājumiem tiks nosūtītas elektroniski jautājuma uzdevējam.
20. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot sistēmas pieteikumu , rakstot uz vis@cfla.gov.lv vai zvanot uz +371 20003306.
21. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē *https://www.cfla.gov.lv/lv/1-1-1-3-k-1*.
22. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
23. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums | Projekta iesnieguma aizpildīšanas metodika uz 65 lapām. |
| 2. pielikums | Projektu iesniegumu vērtēšanas kritēriji un to piemērošanas metodika uz 46 lapām. |
| 3. pielikums | Projekta iesnieguma veidlapa angļu valodā uz 12 lapām. |
| 4. pielikums | Projekta budžeta kopsavilkums *MS Excel* darbgrāmatas formātā latviešu un angļu valodā. |
| 5. pielikums | Dzīves gaitas apraksta paraugs (*Curriculum vitae*) latviešu un angļu valodā uz 1 lapas. |
| 6. pielikums | Apliecinājums par atbilstību pētniecības un zināšanu izplatīšanas organizācijai uz 3 lapām. |
| 7. pielikums | Projekta vidējās svērtās publiskā finansējuma intensitātes aprēķināšanas veidlapa *MS Excel* darbgrāmatas formātā |
| 8. pielikums | Sadarbības partnera apliecinājums par neatbilstību grūtībās nonākuša saimnieciskās darbības veicēja pazīmēm uz 1 lapas. |
| 9. pielikums | Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām. |
| 10. pielikums | Līguma par projekta īstenošanu projekts uz 22 lapām |

*L.Ciekure, 29328035*

*lucija.ciekure@cfla.gov.lv*

1. Atbilstoši Ministru kabineta 2014. gada 16. decembra noteikumu Nr. 776 “Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam” 1. un 2. pielikumam [↑](#footnote-ref-2)
2. Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” [↑](#footnote-ref-4)
4. Apstiprinātas ar LZP 2023. gada 7. jūlija rīkojumu Nr. 1-13/48 “Par Latvijas Zinātnes padomes vadlīniju un pamatprincipu ārvalstu zinātnisko ekspertu atlasei zinātnisko pētījumu projektu pieteikumu konkursiem apstiprināšanu” pieejamas: <https://www.lzp.gov.lv/lv/informacija-istenotajiem>. [↑](#footnote-ref-5)